
Α ΠΟΦΑΣΕΙ Σ 

Αριθμ. 11863 (1) 


Σύσταση της Δημοτικής ΕπιχείρησηςΎδρευσης - Απο¬ 
χέτευσης με την επωνυμία «Δημοτική Επιχείρηση 
Ύδρευσης - Αποχέτευσης Δήμου Κυπαρισσίας». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 1 παρ. 3 του ν. 1069/1980 
«περί κινήτρων δια την ίδρυση επιχειρήσεων υδρεύσεως 
και αποχετεύσεως» (ΦΕΚ Α' 191/1980) όπως αυτό έχει 
τροποποιηθεί και ισχύει μέχρι σήμερα από τις ίδιες του 
ν. 2307/1995, 2503/1997, 2839/2000 κ.λπ. 

2. Τις διατάξεις του άρθρου 278 του π.δ. 410/1985 
(ΦΕΚ Α' 231/1995). 

3. Την με αριθμό 25027/1984 απόφαση του Υπουργού 
Εσωτερικών (ΦΕΚ Β' 244/1984). 

4. Τις διατάξεις του άρθρου 6 παρ. 14 του ν. 2307/1995 
(ΦΕΚ Α' 113/1995). 


5. Την υπ’ αριθμ. 190/2005 απόφαση Δημοτικού Συμ¬ 
βουλίου Κυπαρισσίας. 

6. Την υποβληθείσα οικονομικοτεχνική μελέτη για τη 
Δημοτική ΕπιχείρησηΎδρευσης και Αποχέτευσης Δήμου 
Κυπαρισσίας σύμφωνα με την οποία η σύσταση της ως 
άνω επιχείρησης θα βελτιώσει σημαντικά τον τρόπο 
εκτέλεσης των έργων ύδρευσης - αποχέτευσης (αξιο¬ 
ποίηση χρηματικών πόρων - χρόνος μελέτης) συμβάλ¬ 
λοντας έτσι αποτελεσματικά στην συνολική ανάπτυξη 
του Δήμου (ν. 2539/1997), αποφασίζουμε: 

Άρθρο 1° 

Α. Εγκρίνουμε την υπ’ αριθμ. 190/2005 απόφαση του 
ΔΣ Κυπαρισσίας του ν. Μεσσηνίας η οποία αφορά 
στη σύσταση της Δημοτικής ΕπιχείρησηςΎδρευσης 

- Αποχέτευσης με την επωνυμία «Δημοτική Επιχείρηση 
Ύδρευσης - Αποχέτευσης Δήμου Κυπαρισσίας» που έχει 
ως εξής: 

Β.1. Συνιστάται στο Δήμο Κυπαρισσίας του Νομού 
Μεσσηνίας Δημοτική ΕπιχείρησηΎδρευσης - Αποχέτευ¬ 
σης με την επωνυμία «Δημοτική ΕπιχείρησηΎδρευσης 

- Αποχέτευσης Δήμου Κυπαρισσίας» (Αρθρο 1 παρ. 1 
ν. 1069/1980). 

2. Σκοπός της επιχείρησης είναι η μελέτη, κατα¬ 
σκευή, συντήρηση, εκμετάλλευση, έργων μεταφοράς, 
η διοίκηση και λειτουργία των δικτύων ύδρευσης και 
αποχέτευσης ακαθάρτων και όμβριων υδάτων καθώς 
και των μονάδων επεξεργασίας λυμάτων της περιοχής 
αρμοδιότητάς της. 

3. Η Δημοτική Επιχείρηση Ύδρευσης - Αποχέτευσης 
είναι νομικό πρόσωπο ιδιωτικού Δικαίου με κοινωφελή 
χαρακτήρα και διέπεται ως προς την οργάνωση εκτέ¬ 
λεση, λειτουργία και συντήρηση των έργων της αρμο¬ 
διότητάς της καθώς και τις πηγές χρηματοδότησής της 
από τις διατάξεις του ν. 1069/1980 και τις τροποποιήσεις 
αυτού (ν. 2307/1995), άρθρο 11 παρ. 23 ν. 2503/1997, 3013/ 
2002, 3274/2004. Για τα λοιπά θέματα εφαρμόζονται οι 
διατάξεις του π.δ. 410/1995 και οι κανόνες της ιδιωτικής 
οικονομίας (άρθρο 1 §3 ν. 1069/1980). 

4. Έδρα της επιχείρησης θα είναι ο Δήμος Κυπαρισσί¬ 
ας και ειδικότερα το Δημοτικό Διαμέρισμα Κυπαρισσίας, 
(άρθρο 1 §1 ν. 1069/1980). 

5. Περιοχή αρμοδιότητας της επιχείρησης είναι η δι¬ 
οικητική περιφέρεια του Δήμου Κυπαρισσίας (άρθρο 1 
§ 3 και άρθρο 2 § 2 ν. 1069/1980). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 2° 

Λόγοι σύστασης ΔΕΥΑ 

Η σύσταση της επιχείρησης δικαιολογείται από τους 
λόγους: 

1. Με τη σύστασή της, σύμφωνα με τις διατάξεις του 
ν. 1069/1980, έχει διοικητική και οικονομική αυτοτέλεια 
και ευελιξία και αντιμετωπίζεται ριζικά, μεθοδικά και μα¬ 
κροχρόνια όλο το κύκλωμα ύδρευσης και αποχέτευσης 
των Δήμων που συμμετέχουν στην επιχείρηση, με την 
εκτέλεση και λειτουργία των συναφών έργων ύδρευσης 
και αποχέτευσης. 

2. Ο Δήμος Κυπαρισσίας υδροδοτείται μέσω δικτύου 
το οποίο υφίσταται από πολλών ετών με αποτέλεσμα 
να απαιτείται σταδιακή αντικατάσταση (σχεδιασμός, 
μελέτη, χρηματοδότηση, υλοποίηση έργων), σύγχρονη 
και αποτελεσματική διαχείριση. Ο Δήμος λόγω των προ¬ 
βλημάτων που παρουσιάζουν οι αγωγοί δαπανά ετησίως 
σημαντικά ποσά σε αποκαταστάσεις, ενώ ταυτόχρονα 
χάνονται άσκοπα μεγάλες ποσότητες πόσιμου νερού 
εξαιτίας των διαρροών που υπάρχουν στο δίκτυο. 

3. Ο Δήμος Κυπαρισσίας αντιμετωπίζει έντονα προ¬ 
βλήματα από την ανυπαρξία μονάδας επεξεργασίας 
ακαθάρτων λυμάτων. Αποτέλεσμα των ανωτέρω είναι 
να δημιουργούνται κίνδυνοι υγείας από τα λύματα. 
Επιβεβλημένη είναι η επεξεργασία των λυμάτων που 
επιβαρύνουν το περιβάλλον της ευρύτερης περιοχής, 
με σκοπό - στόχο την επίλυση των προβλημάτων του 
Δήμου. 

4. Το ζήτημα'Υδρευση - Αποχέτευση είναι αναγκαίο να 
αντιμετωπισθεί από ένα σύγχρονο και αποδοτικό μηχα¬ 
νισμό που θα αναβαθμίσει την παροχή των υπηρεσιών 
προς τους πολίτες, που ως τώρα παρέχονταν από την 
Δημοτική Υπηρεσία. Οι νέες δομές που αναμένεται να 
αναπτυχθούν στον Δήμο επιβάλλουν τη σχεδίαση και 
την παρέμβαση σε μια ευρύτερη περιοχή, με στόχο την 
προστασία του περιβάλλοντος. 

5. Τα προβλεπόμενα από το ν. 1069/1980 κίνητρα και η 
προοπτική εξασφάλισης χρηματοδότησης έργων στον 
τομέα ύδρευσης - αποχέτευσης από το πρόγραμμα 
Δημοσίων Επενδύσεων, από προγράμματα της Ευ¬ 
ρωπαϊκής Ένωσης, από δανειοδότηση και από ίδιους 
πόρους της νέας επιχείρησης επιβάλλουν τη σύσταση 
και λειτουργία της Δημοτικής Επιχείρησης Ύδρευσης 
- Αποχέτευσης Δήμου. 

Αρθρο 3° 

Εκμετάλλευση 

Ο τρόπος εκμετάλλευσης των έργων και των υπηρε¬ 
σιών θα γίνεται σύμφωνα με τις διατάξεις του ν. 1069/ 
1980, καθώς και με κανονισμούς που θα συνταχθούν 
σε συμφωνία με τις διατάξεις του νόμου ή κάθε άλλου 
νόμου που θα αντικαθιστά ή θα τροποποιεί αυτόν. 

Αρθρο 4° 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιό¬ 
τητας της επιχείρησης τα οποία εκτελέσθηκαν ή θα 
εκτελεσθούν με βάση τις μελέτες που εγκρίθηκαν ή 
θα εγκριθούν, όλοι οι υπόνομοι που υπάρχουν και οι 
εγκαταστάσεις ύδρευσης και αποχέτευσης ακαθάρτων 
και όμβριων υδάτων, όλοι οι υπόνομοι ή ανοικτοί αγω¬ 
γοί που εκβάλλουν άμεσα ή έμμεσα στο δίκτυο καθώς 


επίσης και οι μονάδες επεξεργασίας πόσιμου ύδατος 
και υγρών αποβλήτων. 

Άρθρο 5° 

Έσοδα 

Έσοδα της επιχείρησης σύμφωνα με τις διατάξεις 
των άρθρων 10 ως και 16 και 27 και 28 του ν. 1069/1980 
είναι: 

> Το ειδικό τέλος για τη μελέτη, κατασκευή και επέ¬ 
κταση των έργων ύδρευσης και αποχέτευσης που υπο¬ 
λογίζεται σε ποσοστό 80% επί της αξίας του νερού 
(άρθρο 10 §1 εδ. α και 11 ν. 1069/1980). 

> Το ειδικό τέλος 3% όπως αυτό αντικαταστάθηκε 
από το άρθρο 43 του ν. 2065/1992 (άρθρο 10 § 1 εδ. β 
και 12 ν. 1069/1980). 

> Δωρεάν επιχορήγηση από το πρόγραμμα Δημοσί¬ 
ων Επενδύσεων σε ποσοστό μέχρι 35% επί των δαπα¬ 
νών μελετών και κατασκευών των κάθε φύσεως έργων 
ύδρευσης και αποχέτευσης αρμοδιότητας της επιχεί¬ 
ρησης (άρθρο 10 § 1 εδ. ια και 13 ν. 1069/1980). 

> Το τέλος σύνδεσης μετά του δικτύου της αποχέ¬ 
τευσης (άρθρο 10 § 1 εδ. γ' ν. 1069/1980). 

> Η δαπάνη διακλάδωσης και σύνδεσης προς τον 
αγωγό ύδρευσης και της αποχέτευσης (άρθρο 10 § 1 
εδ. δ' και άρθρο 15 ν. 1069/1980). 

> Το τέλος σύνδεσης μετά του δικτύου της ύδρευσης 
(άρθρο 10 § 1 εδ. ε' ν. 1069/1980). 

> Το τέλος χρήσης υπονόμων (άρθρο 10 § 1 εδ. στ' 
και άρθρο 16 ν. 1069/1980). 

> Η αξία νερού που καταναλώνεται (άρθρο 10 § 1 εδ. 
ζ' ν. 1069/1980). 

> Η εγγύηση χρήσης υδρομετρητή (άρθρο 10 § 1 εδ. 
η' ν. 1069/1980). 

> Η δαπάνη μετατόπισης αγωγών διακλαδώσεων 
ύδρευσης - αποχέτευσης (άρθρο 10 § 1 εδ. θ' ν. 1069/ 
1980). 

> Οι συνεισφορές τρίτων για έργα προς εκτέλεση 
(άρθρο 10 § 1 εδ. ι' ν. 1069/1980). 

> Οι πρόσοδοι από την περιουσία ή το τίμημα από την 
εκποίηση αυτής (άρθρο 10 § 1 εδ. ιβ' ν. 1069/1980). 

> Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 § 1 εδ. ιγ' ν. 1069/1980) και τέλος. 

> Έσοδα που εισπράττονται από την εφαρμογή των 
διατάξεων των άρθρων 27 και 28 του ν. 1069/1980, καθώς 
και κάθε νόμιμη πρόσοδος. 

Αρθρο 6° 

Διοίκηση 

Η επιχείρηση διοικείται από Διοικητικό Συμβούλιο που 
θα αποτελείται από επτά (7) μέλη, τα οποία ορίζονται 
μαζί με τους αναπληρωτές τους, από το Δημοτικό Συμ¬ 
βούλιο κάθε Δήμου. Μέλη του Διοικητικού Συμβουλίου 
της Επιχείρησης δύνανται να είναι ο Δήμαρχος, Δη¬ 
μοτικοί Σύμβουλοι, κάτοικοι και δημότες της περιοχής 
κάθε Δήμου. 

Ειδικότερα το επταμελές Διοικητικό Συμβούλιο της 
ΔΕΥΑ θα αποτελείται από: 

Πέντε (5) αιρετούς εκπροσώπους του Δήμου που συμ¬ 
μετέχει στην Επιχείρηση. 

Τέσσερις από τη συμπολίτευση και ένας από την 
Αντιπολίτευση. 

Ένα (1) Δημότη του Δήμου που συμμετέχει στη Δημοτι¬ 
κή Επιχείρηση'Υδρευση-Αποχέτευσης, που θα ορίζονται 

από το Δημοτικό Συμβούλιο μαζί με τον αναπληρωτή 
του και ο οποίος θα έχει γνώση σχετική με το αντι¬ 
κείμενο της επιχείρησης. 

Ένα (1) εκπρόσωπο του Εμπορικού Συλλόγου, που 
θα ορίζεται μαζί με τον αναπληρωτή του από το 
Δημοτικό Συμβούλιο, μετά από πρόταση του Συλ¬ 
λόγου και ο οποίος θα έχει γνώση σχετική με το 
αντικείμενο της επιχείρησης. 

Σε περίπτωση που η επιχείρηση θα απασχολεί πε¬ 
ρισσότερους από είκοσι (20) εργαζόμενους τότε στο 
Διοικητικό Συμβούλιο θα συμμετέχει και εκπρόσωπος 
των εργαζομένων, οπότε μειώνεται κατά έναν ο αριθ¬ 
μός των Δημοτών που συμμετέχουν στο Διοικητικό 
Συμβούλιο της Επιχείρησης. 

Άρθρο 7° 

Πρόεδρος-Αντιπρόεδρος 

Τα Δημοτικά Συμβούλια ορίζουν από τα μέλη του 
Διοικητικού Συμβουλίου τον Πρόεδρο και τον Αντι¬ 
πρόεδρο του (άρθρο 3 § 1 του ν. 1069/1980 και 278 
π.δ. 410/1995). 

Ο Πρόεδρος του Διοικητικού Συμβουλίου ορίζεται 
από το Δημοτικό Συμβούλιο και εκπροσωπεί την επι¬ 
χείρηση σε όλες τις σχέσεις τις δικαστικές ή εξώδι- 
κες. Σε περίπτωση απουσίας του αντικαθίσταται από 
τον Αντιπρόεδρο (άρθρο 5 § 4 ν. 1069/1980). 

Αρθρο 8° 

Η θητεία του Διοικητικού Συμβουλίου ακολουθεί 
τη θητεία του Δημοτικού Συμβουλίου και λήγει μόλις 
εγκατασταθούν τα νέα μέλη (άρθρο 2 της 25027/1984 
απόφασης Υπ. Εσωτερικών (ΦΕΚ 244/Β'). 

Η λειτουργία της επιχείρησης δεν θα βαρύνει τον 
προϋπολογισμό του Δήμου κατά την επόμενη πενταετία 
γιατί θα έχει θετικά οικονομικά αποτελέσματα βάση των 
στοιχείων της οικονομικοτεχνικής μελέτης. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Καλαμάτα, 26 Σεπτεμβρίου 2005 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 

-♦- 

Αριθμ. 754 (2) 

Χορήγηση άδειας ίδρυσης και λειτουργίας Ερασι¬ 
τεχνικής Σχολής Χορού. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις του ν. 2218/1994 «Ίδρυση Νομαρχι¬ 
ακής Αυτοδιοίκησης, τροποποίηση διατάξεων για τη 
Πρωτοβάθμια Αυτοδιοίκηση και την Περιφέρεια και 
άλλες διατάξεις» (ΦΕΚ 90/Α713.6.1994). 

2. Τις διατάξεις του ν. 2240/1994 «Συμπλήρωση δι¬ 
ατάξεων για τη Νομαρχιακή Αυτοδιοίκηση και άλλες 
διατάξεις» (ΦΕΚ 153/Α'/16.9.1994). 

3. Τις διατάξεις του π.δ. 30/1996 «Κώδικας Νομαρ¬ 
χιακής Αυτοδιοίκησης» (ΦΕΚ 21/Α72.2.1996). 

4. Την απόφαση του Συμβουλίου της Ενιαίας Νο¬ 
μαρχιακής Αυτοδιοίκησης με αριθμ. 63/1995 (ΦΕΚ 


395/Β711.5.1995), που αφορά στον ισχύοντα Οργανι¬ 
σμό Εσωτερικής Οργάνωσης και Λειτουργίας των 
υπηρεσιών της Νομαρχίας Πειραιά, σε συνδυασμό 
με τις αποφάσεις του Γεν. Γραμματέα Περιφέρειας 
Αττικής: α) με αριθμ. 59976/2003 (ΦΕΚ 1778/Β71.12.2003): 
«Τροποποίηση του Οργανισμού Εσωτερικής Οργάνω¬ 
σης και Λειτουργίας των υπηρεσιών της Νομαρχιακής 
Αυτοδιοίκησης Αθηνών - Πειραιώς Νομαρχιακού Διαμε¬ 
ρίσματος Πειραιώς» και β) με αριθμ. 68435/2003 (ΦΕΚ 
25/Β714.1.2004: « Συμπλήρωση της 59976/17.11.2003 από¬ 
φασης Γεν. Γραμ. Περιφέρειας Αττικής». 

5. Το άρθρο 26 παρ. 8 του ν. 2819/2000 «Ιδρυση Εται¬ 
ρίας (Ολυμπιακό Χωριό 2004 ΑΈ.) προστασία Ολυμπια¬ 
κών Συμβόλων και Σημάτων και άλλες διατάξεις» (ΦΕΚ 
84/Α715.3.2000). 

6. Το άρθρα 6, 7, 8, 10 και 17 έως και 22 του ν. 1158/ 
1981 «Περί οργανώσεως και διοικήσεως Σχολών Ανω- 
τέρας Καλλιτεχνικής Εκπαιδεύσεως κ.λπ.» (ΦΕΚ 127/ 
Α713.5.1981). 

7. Το π.δ. 457/1983 «Ιδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α71983). 

8. Το ν. 2557/1997 Θεσμοί και δράσεις πολιτιστικής 
ανάπτυξης (ΦΕΚ 271/Α/24.12.1997). 

9. Το άρθρο 15 παρ. 1 του ν. 1348/1983 «Διάλυση του 
ΝΠΔΔ με την επωνυμία (Αρμα Θέσπιδος) και άλλες δι¬ 
ατάξεις» (ΦΕΚ 47/Α714.4.1983). 

10. Την κοινή υπουργική απόφαση ΓΝΟΣ 50100/10/10.12.1986 
«Διατήρηση δικαιολογητικών που απαιτούνται από τις Υπη¬ 
ρεσίες του Υπουργείου Πολιτισμού» (ΦΕΚ 861/10.12.1986). 

11. Τα άρθρα 10 και 11 του ν. 3230/2004 «Καθιέρωση 
συστήματος διοίκησης με στόχους μέτρησης της απο- 
δοτικότητας και άλλες διατάξεις» (ΦΕΚ 44/Α/11.2.2004). 

12. Την υπ’ αριθμ. ΥΠΠΟ/ΚΑΤΕΧΝ/Δ/7388/94 κοινή 
υπουργική απόφαση των Υπουργών Οικονομικών και 
Πολιτισμού «καθορισμός παράβολου για ίδρυση Ανωτέ- 
ρων Σχολών Καλλιτεχνικής Εκπαίδευσης και ιδιωτικών 
Μουσικών Εκπαιδευτηρίων» (ΦΕΚ 123/Β/23.2.1994). 

13. Τις υπ’ αριθμ. 53/21.1.2002, 794/29.9.2004, 897/ 
25.10.2004, 1169/17.12.2004, 29/14.1.2005, 64/25.1.2005, 
363/11.4.2005 και 754/7.9.2005 αιτήσεις του Πειραϊκού 
Συνδέσμου με τα συνοδεύοντα δικαιολογητικά. 

14. Τα υπ’ αριθμ. 923/29.10.2004 και 558/15.6.2005 πρα¬ 
κτικά αυτοψίας της Επιτροπής του άρθρου 6 παρ. 4 
του ν. 1158/1981 όπως τούτο τροποποιήθηκε μεταγενέ¬ 
στερα με την υπ’ αριθμ. 2436/1985 κοινή απόφαση των 
Υπουργών Προεδρίας της Κυβερνήσεως, Πολιτισμού 
και Επιστημών «Ανασύνθεση και σύσταση συλλογικών 
οργάνων του ΥΠΠΕ και των εποπτευόμενων απ’ αυτό 
Δημοσίων Υπηρεσιών» (ΦΕΚ 31/Β/21.1.1985). 

15. Το γεγονός ότι από τις διατάξεις της απόφασης 
αυτής, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Χορηγούμε στον Πειραϊκό Σύνδεσμο άδεια ίδρυσης 
και λειτουργίας Ερασιτεχνικής Σχολής Χορού στο κτίριο 
επί της οδού Καραΐσκου 104 και Σωτήρος Διάς στον 
Πειραιά, στο ισόγειο. 

2. Επωνυμία της Σχολής ορίζεται η: «Ερασιτεχνική 
Σχολή Χορού Πειραϊκού Συνδέσμου». 

3. Η Σχολή θα αρχίσει τη λειτουργία της από το σχο¬ 
λικό έτος 2005-2006. 

4. Από τις διατάξεις αυτής της απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Η απόφαση αυτή να δημοσιευθεί στην Εφημερίδα 
της Κυβερνήσεως. 

Πειραιάς, 30 Σεπτεμβρίου 2005 

Ο Νομάρχης 
ΓΙΑΝΝΗΣ ΜΙΧΑΣ 
-*- 

Αριθμ. 5187 (3) 

Σύσταση τριμελούς επιτροπής για την εξέταση αιτή¬ 
σεων ενδιαφερομένων για την ιδιότητα του αγρότη. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του ν. 2218/1994 «Περί Νομαρχιακής 
Αυτοδιοίκησης», όπως τροποποιήθηκε και συμπληρώ¬ 
θηκε με τους ν. 2240/1994 και 2273/1995. 

2. Τον ισχύοντα οργανισμό εσωτερικής οργάνωσης 
και λειτουργίας των υπηρεσιών Ν.Α. Δυτικής Αττικής 
(ΦΕΚ 441 /Β/19.5.1995). 

3. Το άρθρο 3 της κοινής υπουργικής απόφασης 
337410/10.7.1998, Υπουργών Δημόσιας Διοίκησης και 
Αποκέντρωσης, Οικονομικών και Γεωργίας, «Λεπτομέ¬ 
ρειες εφαρμογής του ν. 2520/1997». 

4. Τις προτάσεις: 

α) Της Δ.Ο.Υ. Μεγάρων υπ’ αριθμ. 668/16.2.2005. 
β) Της Δ.Ο.Υ. Θηβών υπ’ αριθμ. 1790/27.1.2005. 
γ) Της Δ.Ο.Υ. Ελευσίνας υπ’ αριθμ. 1133/14.2.2005. 
δ) Της Δ.Ο.Υ. Άνω Λιοσίων υπ’ αριθμ. 10641/8.6.2005. 
ε) Του Αγροτικού Συνεταιρισμού Μεγάρων υπ’ αριθμ. 
136/14.4.2005. 

στ) Του Αγροτικού Συνεταιρισμού Ερυθρών υπ’ αριθμ. 
11/28.2.2005. 

ζ) Την εισήγηση της Δ/νσης Αγροτικής Ανάπτυξης 
Δυτικής Αττικής, για τον καθορισμό τακτικών και ανα¬ 
πληρωματικών μελών της επιτροπής, αποφασίζουμε: 
Συγκροτούμε επιτροπή αποτελούμενη από τους: 

1. Καρούντζου Ευαγγελία, Γεωπόνο της Δ/νσης Αγρο¬ 
τικής Ανάπτυξης ως Πρόεδρο, με αναπληρώτρια την 
Ιωαννίδου Αγάπη, Γ εωπόνο της ίδιας υπηρεσίας. 

2. α) Κυραγιάννη Κων/νο, υπάλληλο της Δ.Ο.Υ. Ελευσί¬ 
νας, μέλος, με αναπληρωτή τον Χιωτίνη Μιλτιάδη, υπάλ¬ 
ληλο της ίδιας Δ.Ο.Υ. για αιτήσεις ενδιαφερομένων των 
Δήμων Ελευσίνας, Ασπροπύργου, Μάνδρας και Βιλίων 
καθώς και των Κοινοτήτων Μαγούλας και Οινόης. 

β) Νικήτα Κυριακούλα, υπάλληλο της Δ.Ο.Υ. Μεγάρων, 
μέλος, με αναπληρωτή τον Διαμαντάκο Γεώργιο, υπάλ¬ 
ληλο της ίδιας Δ.Ο.Υ. για αιτήσεις ενδιαφερομένων των 
Δήμων Μεγάρων και Νέας Περάμου. 

γ) Κιλουκιώτη Ιωάννη, υπάλληλο της Δ.Ο.Υ. Ανω Λιοσί¬ 
ων, μέλος, με αναπληρωτή το Ρούσση Ιωάννη, υπάλληλο 
της Δ.Ο.Υ. για αιτήσεις ενδιαφερομένων των Δήμων Ανω 
Λιοσίων, Ζεφυρίου και Φυλής. 

δ) Στόγιο Γ εώργιο, υπάλληλο της Δ.Ο.Υ Θηβών, με ανα- 
πληρώτρια την Καψάσκη Εράσμια, υπάλληλο της Δ.Ο.Υ. 
για αιτήσεις ενδιαφερομένων του Δήμου Ερυθρών. 

3. α) Εκπρόσωπο του Αγροτικού Συνεταιρισμού Με¬ 
γάρων τον Πέγκο Αντώνιο, μέλος, με αναπληρωτή τον 
Προίσκο Ιωάννη. 

β) Εκπρόσωπο του Αγροτικού Συνεταιρισμού Ερυθρών 
τον Γέρου Γεώργιο, μέλος με αναπληρωτή τον Καπε- 
τάνη Διονύσιο. 


Έργο της επιτροπής είναι η εξέταση των αιτήσεων 
των ενδιαφερομένων για την απόδειξη της ιδιότητάς 
τους ως αγρότες ή εργάτες γης. 

Εισηγητής στην επιτροπή ορίζεται η μόνιμη υπάλ¬ 
ληλος της Δ/νσης Αγροτικής Ανάπτυξης Κατσορίδα 
Παρασκευή Γεωπόνος, με αναπληρώτρια τη Καστόρινη 
Γεωργία, μόνιμο υπάλληλο της ίδιας υπηρεσίας. 

Γραμματέας της Επιτροπής ορίζεται η Φουτρή Μαρία, 
υπάλληλος της Δ/νσης Αγροτικής Ανάπτυξης, με ανα¬ 
πληρωτή τον Παπαθωμά Ανδρέα, υπάλληλο της ίδιας 
Δ/νσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελευσίνα, 29 Αυγούστου 2005 
Ο Νομάρχης 

ΑΡΙΣΤΕΙΔΗΣ ΑΡΚΟΥΔΑΡΗΣ 

-♦- 

Αριθμ. Δ.Διοικ. 2698 (4) 

Καθιέρωση υπερωριακής εργασίας με αμοιβή πέραν του 
κανονικού ωραρίου εργασίας σε τέσσερις (4) υπαλ¬ 
λήλους του Τμήματος Πολεοδομίας και Πολεοδομι- 
κών Εφαρμογών Ν.Α. Λευκάδας. 

Ο ΝΟΜΑΡΧΗΣ ΛΕΥΚΑΔΑΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομ/κής 
Αυτ/σης (ΦΕΚ 21/τ.Α7ΐ996). 

2. Τ ις διατάξεις του άρθρου 16 του ν. 3205/2003 «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. και Ο.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις» (ΦΕΚ 297/τ.Α723.12.2003). 

3. Τ ις διατάξεις του άρθρου 25 παρ.7 του ν. 2738/1999 
«Συλλογικές διαπραγματεύσεις στη Δημόσια Διοίκηση, 
μονιμοποίηση συμβασιούχων αορίστου χρόνου και άλ¬ 
λες διατάξεις» (ΦΕΚ 180/τ.Α7ΐ999). 

4. Τον Οργανισμό Εσωτερικής Οργάνωσης και Λει¬ 
τουργίας των Υπηρεσιών της Ν.Α. Λευκάδας, όπως τρο¬ 
ποποιήθηκε, κωδικοποιήθηκε σε ενιαίο κείμενο και ισχύει 
(ΦΕΚ 1747/τ.Β72001). 

5. Τα υπ’ αριθμ. 2603/9.8.2005 και 2300/18.7.2005 έγγρα¬ 
φα του Τμήματος Πολεοδομίας και Πολεοδομικών Εφαρ¬ 
μογών Ν.Α. Λευκάδας, με τα οποία αιτείται την έκδοση 
απόφασης καθιέρωσης υπερωριακής εργασίας σε τέσσε¬ 
ρις (4) υπαλλήλους και για 1200 ώρες συνολικά, λόγω της 
συνεχώς αυξανόμενης απαίτησης ταχείας εξυπηρέτησης 
των πολιτών και το γεγονός της ελλιπής στελέχωσης 
σε προσωπικό της εν λόγω Υπηρεσίας, προκειμένου να 
αντιμετωπισθούν ανάγκες της εν λόγω Υπηρεσίας που 
αφορούν στον έλεγχο φακέλων οικοδομικών αδειών, 
αυτοψίες σε οικοδομές που λόγω των αποστάσεων ξε¬ 
περνούν το ωράριο, σύνταξη εισηγήσεων, απαντήσεις σε 
έγγραφα - αιτήσεις, οργάνωση αρχείου. 

6. Την ανάγκη πρόσθετης και πέραν του κανονικού 
ωραρίου εργασίας σε τέσσερις (4) υπαλλήλους του Τμή¬ 
ματος Πολεοδομίας και Πολεοδομικών Εφαρμογών Ν.Α. 
Λευκάδας, προκειμένου να αντιμετωπισθούν αυξημένες 
υπηρεσιακές ανάγκες. 

7. Το γεγονός ότι έχουν προβλεφθεί οι απαιτούμενες 
πιστώσεις στον προϋπολογισμό της Ν.Α. Λευκάδας, τρέ¬ 
χοντος έτους, αποφασίζουμε: 

Καθιερώνουμε υπερωριακή εργασία με αμοιβή πέραν 
του κανονικού ωραρίου εργασίας για τέσσερις (4) υπαλ¬ 
λήλους του Τμήματος Πολεοδομίας και Πολεοδομικών 
Εφαρμογών Ν.Α. Λευκάδας και για σύνολο 1200 ωρών, 
προκειμένου να αντιμετωπισθούν αυξημένες ανάγκες 
της εν λόγω Υπηρεσίας: ταχεία εξυπηρέτηση των πο¬ 
λιτών, έλεγχο φακέλων οικοδομικών αδειών, αυτοψίες, 
σύνταξη εισηγήσεων-απαντήσεις σε έγγραφα-αιτήσεις 
και οργάνωση του αρχείου της εν λόγω Υπηρεσίας. 

Η δαπάνη που θα προκληθεί από την παρούσα από¬ 
φαση ανέρχεται σε 6.000,00 ΕΥΡΩ, θα βαρύνει τις πι¬ 
στώσεις του Ειδικού Φορέα 90-38/310 με ΚΑΕ 0511 του 
εγκεκριμένου προϋπολογισμού της Νομαρχιακής Αυτο¬ 
διοίκησης Λευκάδας και έχει προβλεφθεί η απαραίτητη 
πίστωση. 

Η ονομαστική κατανομή των συνολικά 1200 ωρών σε 
κάθε απασχολούμενο υπάλληλο καθώς και η βεβαίωση 
της παρασχεθείσης εργασίας από αυτούς θα γίνει με 
απόφαση του Προϊσταμένου του Τμήματος Πολεοδομί¬ 
ας και Πολεοδομικών Εφαρμογών Ν.Α. Λευκάδας. 

Η ισχύς της παρούσας απόφασης αρχίζει ένα μήνα 
πριν τη δημοσίευσή της στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 3 Οκτωβρίου 2005 

Ο Νομάρχης 
ΧΡΗΣΤΟΣ ΛΑΖΑΡΗΣ 

-♦- 

Αριθμ. Δ.Διοικ. 2694 (5) 

Καθιέρωση υπερωριακής εργασίας με αμοιβή πέραν του 
κανονικού ωραρίου εργασίας σε δώδεκα (12) υπαλ¬ 
λήλους της Δ/νσης Τεχνικών Υπηρεσιών Ν.Α. Λευ¬ 
κάδας. 

Ο ΝΟΜΑΡΧΗΣ ΛΕΥΚΑΔΑΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομ/κής 
Αυτ/σης (ΦΕΚ 21/τ.Α'/1996). 

2. Τις διατάξεις του άρθρου 16 του ν. 3205/2003 «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. και Ο.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις» (ΦΕΚ 297/τ.Α723.12.2003). 

3. Τ ις διατάξεις του άρθρου 25 παρ.7 του ν. 2738/1999 
«Συλλογικές διαπραγματεύσεις στη Δημόσια Διοίκηση, 
μονιμοποίηση συμβασιούχων αορίστου χρόνου και άλ¬ 
λες διατάξεις» (ΦΕΚ 180/τ.Α7ΐ999). 

4. Τον Οργανισμό Εσωτερικής Οργάνωσης και Λει¬ 
τουργίας των Υπηρεσιών της Ν.Α. Λευκάδας, όπως τρο¬ 
ποποιήθηκε, κωδικοποιήθηκε σε ενιαίο κείμενο και ισχύει 
(ΦΕΚ 1747/Τ.Β72001). 

5. Τα υπ’ αριθμ. Δ.Τ.Υ. 2159/Φ./8.8.2005 και Δ.Τ.Υ. 2007/ 
Φ./25.7.2005 έγγραφα της Δ/νσης Τεχνικών Υπηρεσιών 
Ν.Α. Λευκάδας, με τα οποία αιτείται την έκδοση από¬ 
φασης καθιέρωσης υπερωριακής εργασίας σε δώδεκα 
(12) υπαλλήλους της και για 2000 ώρες συνολικά, λόγω 
της ελλιπής στελέχωσης της Υπηρεσίας σε προσωπικό 
και προκειμένου να αντιμετωπισθούν ανάγκες της εν 
λόγω Υπηρεσίας που αφορούν στην εκπόνηση μελε¬ 
τών, στην ανάγκη επίβλεψης των δημοπρατηθέντων και 


εκτελουμένων έργων και πέραν του κανονικού ωραρίου 
εργασίας. 

6. Την ανάγκη πρόσθετης και πέραν του κανονικού 
ωραρίου εργασίας σε δώδεκα (12) υπαλλήλους της 
Δ/νσης Τεχνικών Υπηρεσιών Ν.Α. Λευκάδας, προκειμένου 
να αντιμετωπισθούν αυξημένες υπηρεσιακές ανάγκες. 

7. Το γεγονός ότι έχουν προβλεφθεί οι απαιτούμενες 
πιστώσεις στον προϋπολογισμό της Ν.Α. Λευκάδας, τρέ¬ 
χοντος έτους, αποφασίζουμε: 

Καθιερώνουμε υπερωριακή εργασία με αμοιβή πέραν 
του κανονικού ωραρίου εργασίας για δώδεκα (12) υπαλ¬ 
λήλους της Δ/νσης Τεχνικών Υπηρεσιών Ν.Α. Λευκάδας 
και για σύνολο 2000 ωρών, προκειμένου να αντιμετω- 
πισθούν αυξημένες ανάγκες της εν λόγω Υπηρεσίας: 
εκπόνηση μελετών, επίβλεψη των δημοπρατηθέντων και 
εκτελουμένων έργων και πέραν του κανονικού ωραρίου 
εργασίας. 

Η δαπάνη που θα προκληθεί από την παρούσα από¬ 
φαση ανέρχεται σε 10.000,00 ΕΥΡΩ, θα βαρύνει τις 
πιστώσεις του Ειδικού Φορέα 90-38/310 με ΚΑΕ 0511 
του εγκεκριμένου προϋπολογισμού της Νομαρχιακής 
Αυτοδιοίκησης Λευκάδας και έχει προβλεφθεί η απα¬ 
ραίτητη πίστωση. 

Η ονομαστική κατανομή των συνολικά 2000 ωρών σε 
κάθε απασχολούμενο υπάλληλο καθώς και η βεβαίωση 
της παρασχεθείσης εργασίας από αυτούς θα γίνει με 
απόφαση της Δ/ντριας Τεχνικών Υπηρεσιών Ν.Α. Λευ¬ 
κάδας. 

Η ισχύς της παρούσας απόφασης αρχίζει ένα μήνα 
πριν τη δημοσίευσή της στην Εφημερίδα της Κυβερ¬ 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 3 Οκτωβρίου 2005 

Ο Νομάρχης 
ΧΡΗΣΤΟΣ ΛΑΖΑΡΗΣ 

-♦- 

Αριθμ. Δ.Διοικ. 2937 (6) 

Καθιέρωση υπερωριακής εργασίας με αμοιβή σε τρεις 
(3) συνολικά υπαλλήλους της Δ/νσης Οικονομικών 
Υπηρεσιών Ν.Α. Λευκάδας. 

Ο ΝΟΜΑΡΧΗΣ ΛΕΥΚΑΔΑΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομ/κής 
Αυτ/σης (ΦΕΚ 21/τ.Α'/1996). 

2. Τις διατάξεις του άρθρου 16 του ν. 3205/2003 «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. και Ο.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις» (ΦΕΚ 297/τ.Α723.12.2003). 

3. Τις διατάξεις του άρθρου 25 παρ.7 του ν. 2738/1999 
«Συλλογικές διαπραγματεύσεις στη Δημόσια Διοίκηση, 
μονιμοποίηση συμβασιούχων αορίστου χρόνου και άλ¬ 
λες διατάξεις» (ΦΕΚ 180/τ.Α7ΐ999). 

4. Τον Οργανισμό Εσωτερικής Οργάνωσης και Λει¬ 
τουργίας των Υπηρεσιών της Ν.Α. Λευκάδας, όπως τρο¬ 
ποποιήθηκε, κωδικοποιήθηκε σε ενιαίο κείμενο και ισχύει 
(ΦΕΚ 1747/τ.Β72001). 

5. Το υπ’ αριθμ. Δ.ΟΙΚ. 2868/31.8.2005 έγγραφο της 
Δ/νσης Οικονομικών Υπηρεσιών Ν.Α. Λευκάδας, με το 

οποίο αιτείται την έκδοση απόφασης καθιέρωσης υπε- 
ρωριακής εργασίας σε τρεις (3) συνολικά υπαλλήλους 
για χρονικό διάστημα δύο (2) μηνών και για 360 ώρες συ¬ 
νολικά, προκειμένου να αντιμετωπισθούν οι αυξημένες 
ανάγκες της εν λόγω Υπηρεσίας που δημιουργούνται 
από την σύνταξη του προϋπολογισμού οικ. έτους 2006 
και των λοιπών τροποποιήσεων του προϋπολογισμού 
οικ. έτους 2005. Στο ίδιο χρονικό διάστημα θα ολοκλη¬ 
ρωθεί και η ταξινόμηση των αρχείων της Υπηρεσίας που 
έχουν μεταφερθεί από το οίκημα που στεγαζόταν και 
από την ΝΕΛΕ σε νέα αποθήκη που μισθώθηκε. 

6. Την ανάγκη πρόσθετης και πέραν του κανονικού 
ωραρίου εργασίας σε τρεις (3) συνολικά υπαλλήλους 
της Δ/νσης Οικονομικών Υπηρεσιών Ν.Α. Λευκάδας, προ¬ 
κειμένου να αντιμετωπισθούν αυξημένες υπηρεσιακές 
ανάγκες. 

7. Το γεγονός ότι έχουν προβλεφθεί οι απαιτούμενες 
πιστώσεις στον προϋπολογισμό της Ν.Α. Λευκάδας, τρέ¬ 
χοντος έτους, αποφασίζουμε: 

Καθιερώνουμε υπερωριακή εργασία με αμοιβή πέραν 
του κανονικού ωραρίου εργασίας για τρεις (3) συνολικά 
υπαλλήλους της Δ/νσης Οικονομικών Υπηρεσιών ν. Α. 
Λευκάδας, για χρονικό διάστημα δύο (2) μηνών και για 
σύνολο 360 ωρών, προκειμένου να αντιμετωπισθούν 
αυξημένες ανάγκες της εν λόγω Υπηρεσίας: σύνταξη 
πρ/σμού οικ. έτους 2006, λοιπές τροποποιήσεις του 
πρ/σμου οικ. έτους 2005, ολοκλήρωση της ταξινόμησης 
των αρχείων της Υπηρεσίας σε αποθήκη. 

Η δαπάνη που θα προκληθεί από την παρούσα από¬ 
φαση ανέρχεται σε 1800,00 ΕΥΡΩ, θα βαρύνει τις πι¬ 
στώσεις του Ειδικού Φορέα 90-38/073 με ΚΑΕ 0511 του 
εγκεκριμένου προϋπολογισμού της Νομαρχιακής Αυτο¬ 
διοίκησης Λευκάδας και έχει προβλεφθεί η απαραίτητη 
πίστωση. 

Η ονομαστική κατανομή των συνολικά 360 ωρών σε 
κάθε απασχολούμενο υπάλληλο καθώς και η βεβαίωση 
της παρασχεθείσης εργασίας από αυτούς θα γίνει με 
απόφαση του Δ/ντη Οικονομικών Υπηρεσιών της Ν.Α. 
Λευκάδας. 

Η ισχύς της παρούσας απόφασης αρχίζει ένα μήνα 
πριν τη δημοσίευσή της στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 3 Οκτωβρίου 2005 

Ο Νομάρχης 
ΧΡΗΣΤΟΣ ΛΑΖΑΡΗΣ 

-♦- 

Αριθμ. 625 (7) 

Έγκριση Λογιστικής Οδηγίας 0001/050831. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΠΙΤΡΟΠΗΣ 
ΛΟΓΙΣΤΙΚΗΣ ΤΥΠΟΠΟΙΗΣΗΣ ΚΑΙ ΕΛΕΓΧΩΝ (ΕΛΤΕ) 

Έχοντας υπόψη: 

1. Τις διατάξεις του άρθρου 9 του νόμου 3148/2003 
(ΦΕΚ 136 Ατης 5 ης Ιουνίου 2003). 

2. Την από 31 Αυγούστου 2005 απόφαση του Διοικητι¬ 
κού Συμβουλίου της Επιτροπής Λογιστικής Τυποποίησης 
και Ελέγχων. 

3. Την υπ’ αριθμ. 14650/ΔΙΟΕ 85/17.3.2004 (ΦΕΚ 547 Β 
κοινή απόφαση του Πρωθυπουργού και του Υπουργού 


Οικονομίας και Οικονομικών «Καθορισμός Αρμοδιοτήτων 
των Υφυπουργών Οικονομίας και Οικονομικών». 

4. Την υπ’ αριθμ. 15339/ΔΙΟΕ 91/23.3.2004 απόφαση του 
Υπουργού Οικονομίας και Οικονομικών «Μεταβίβαση 
Αρμοδιοτήτων και εξουσίας να υπογράφουν με εντολή 
Υπουργού στους Γενικούς Γραμματείς. 

5. Την από 3 Οκτωβρίου 2005 έγκριση του Υπουργού 
Οικονομίας και Οικονομικών. 

6. Τον Κανονισμό Λειτουργίας του Συμβουλίου Λογι¬ 
στικής Τυποποίησης (ΦΕΚ 872 Β της 28 ης Ιουνίου 2005. 

7. Το γεγονός ότι από τις διατάξεις αυτής της Από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

Εκδίδει τη Λογιστική Οδηγία 0001/050831 το κείμενο 
της οποίας έχει ως εξής: 

ΛΟΓΙΣΤΙΚΗ ΟΔΗΓΙΑ 0001/050831 

Περιγραφή θέματος: Σε περίπτωση απόκτησης θυγα¬ 
τρικής επιχείρησης κατά τη διάρκεια της ετήσιας δια¬ 
χειριστικής χρήσης, από ποια χρονική στιγμή τα ποσά 
των εσόδων και εξόδων της θυγατρικής επιχείρησης 
απεικονίζονται στις ενοποιημένες οικονομικές κατα¬ 
στάσεις του Ομίλου στον οποίο ανήκει, σύμφωνα με 
τις διατάξεις του ν. 2190/1920. 

Γνώμη: Τα ποσά των εσόδων και εξόδων θυγατρικής 
επιχείρησης απεικονίζονται στις ενοποιημένες οικονο¬ 
μικές καταστάσεις του Ομίλου στον οποίο ανήκει από 
τη χρονική στιγμή, κατά τη διάρκεια της διαχειριστικής 
χρήσης, από την οποία ικανοποιούνται τα κριτήρια για 
να χαρακτηρισθεί η επιχείρηση ως θυγατρική και, κατά 
συνέπεια, να περιληφθεί στην ενοποίηση. Τα ποσά αυτά 
μπορούν να προσδιορισθούν είτε με βάση τα τηρούμε¬ 
να από τη θυγατρική επιχείρηση λογιστικά βιβλία και 
στοιχεία είτε με αναλογική εκτίμηση των ποσών που 
αναφέρονται στη χρονική περίοδο που αρχίζει την ημε¬ 
ρομηνία όπου η επιχείρηση έγινε θυγατρική και τελειώ¬ 
νει στο τέλος της διαχειριστής περιόδου για την οποία 
συντάσσονται ενοποιημένες οικονομικές καταστάσεις, 
με βάση το σύνολο των εσόδων και εξόδων ολόκλη¬ 
ρης της διαχειριστικής περιόδου, εφόσον μια τέτοια 
αναλογική προσέγγιση δεν αντιβαίνει στην αρχή της 
ακριβοδίκαιης παρουσίασης των οικονομικών δεδομέ¬ 
νων του Ομίλου, (π.χ. εποχικότητα στην επιχειρηματική 
δραστηριότητα). 

Αιτιολογία της γνώμης: Κατά τις διατάξεις των παρα¬ 
γράφων 1 και 2 του άρθρου 103 του ν. 2190/1920: 

α) Οι λογιστικές αξίες (αξία λογιστικών βιβλίων) των 
μετοχών ή μεριδίων στο κεφάλαιο των επιχειρήσεων 
που περιλαμβάνονται στην ενοποίηση συμψηφίζονται με 
το ποσό των ιδίων κεφαλαίων των επιχειρήσεων αυτών, 
το οποίο αναλογεί σε αυτές τις μετοχές ή μερίδια. 

β) Ο συμψηφισμός γίνεται με βάση τη λογιστική αξία 
κατά την ημερομηνία κατά την οποία οι αναφερόμενες 
επιχειρήσεις περιλαμβάνονται για πρώτη φορά στην 
ενοποίηση σύμφωνα με το νόμο. Η διάταξη αυτή εφαρ¬ 
μόζεται αναλόγως και στην περίπτωση απόκτησης νέων 
μετοχών ή μεριδίων σε επιχειρήσεις που περιλαμβάνο¬ 
νται στην ενοποίηση. 

Σύμφωνα με το άρθρο 42γ ο Ισολογισμός των επιχει¬ 
ρήσεων καταρτίζεται σύμφωνα με το υπόδειγμα που 
προβλέπεται στο π.δ. 1123/1980. Σύμφωνα με το πα¬ 
ραπάνω υπόδειγμα, μέρος των Ιδίων Κεφαλαίων είναι 

και το κονδύλιο των Κερδών ή Ζημιών τρέχουσας και 
προηγούμενων χρήσεων. 

Επισημαίνεται ότι θα πρέπει να γίνεται πλήρης διά¬ 
κριση μεταξύ της ημερομηνίας κατά την οποία μια επι¬ 
χείρηση περιλαμβάνεται για πρώτη φορά σε ενοποίηση 
(η οποία είναι η ημερομηνία κατά την οποία για πρώτη 
φορά ικανοποιούνται τα κριτήρια για να χαρακτηρισθεί 
η επιχείρηση αυτή ως θυγατρική, κατά τις διατάξεις 
του ν. 2190/1920) από τις ημερομηνίες έναρξης ή λήξης 
της χρήσης για την οποία συντάσσονται ή/και δημο¬ 
σιεύονται ενοποιημένες οικονομικές καταστάσεις του 
Ομίλου. 

Περαιτέρω, σύμφωνα με τις διατάξεις της παραγρά¬ 
φου 3 του άρθρου 100 του ν. 2190/1920, οι ενοποιημένες 
οικονομικές καταστάσεις πρέπει να εμφανίζουν, μετα¬ 
ξύ άλλων, τα πραγματικά αποτελέσματα της χρήσης 
του συνόλου των επιχειρήσεων που περιλαμβάνονται 
στην ενοποίηση. Είναι προφανές ότι η απεικόνιση στον 
ενοποιημένο λογαριασμό αποτελεσμάτων χρήσης των 
εσόδων και εξόδων θυγατρικής ενοποιούμενης επιχεί¬ 
ρησης πριν αυτή να ικανοποιεί τα κριτήρια χαρακτηρι¬ 
σμού της ως θυγατρικής έρχεται σε ευθεία αντίθεση 
με την προαναφερόμενη νομοθετική διάταξη. Αλλωστε, 
η ενοποίηση των εσόδων και εξόδων μιας θυγατρικής 
επιχείρησης μόνο από την ημερομηνία κατά την οποία 
αυτή κατέστη θυγατρική και εφεξής είναι σύμφωνη και 
με τη διεθνή βιβλιογραφία και πρακτική. 

Επισημαίνεται επίσης ότι και εξ αντιδιαστολής κα¬ 
ταδεικνύεται η ορθότητα της εκφραζόμενης γνώμης, 
ειδικότερα στην περίπτωση που μια επιχείρηση ήταν 
μέλος ενός Ομίλου μέχρι μια χρονική στιγμή και έγινε 
μέλος άλλου Ομίλου κατά τη διάρκεια μιας διαχειριστι¬ 
κής περιόδου για την οποία συντάσσονται ενοποιημέ¬ 
νες οικονομικές κατατάξεις. Στην περίπτωση αυτή είναι 
προφανές ότι η διάταξη της παραγράφου 3 του άρθρου 
100 του ν. 2190/1920 ικανοποιείται μόνο στην περίπτωση 
που τα έσοδα και έξοδα της θυγατρικής απεικονίζονται 
στα ενοποιημένα αποτελέσματα χρήσης σε αναφορά με 
τη χρονική περίοδο στην οποία η θυγατρική ανήκε σε 
κάθε Όμιλο. Διαφορετικά, τα προ της αλλαγής ομίλου 
έσοδα και έξοδα της θυγατρικής για τη περίοδο κατά 
την οποία έγινε αυτή η αλλαγή θα προσμετρούνταν και 
στους δύο ομίλους. 

Υπογραμμίζονται επίσης και ως ενισχυτικό επιχείρη¬ 
μα της ορθότητας της εκφραζόμενης γνώμης και τα 
εξής: 

α) Κατά το άρθρο 3 παράγραφος 2 του Κανονισμού 
1606/2002 του Ευρωπαϊκού Κοινοβουλίου και του Συμ¬ 
βουλίου της 19ης Ιουλίου 2002 (ΕΕ Ε243/2002) ότι τα 
ΔΛΠ/ΔΠΧΠ υιοθετούνται μόνο εφόσον δεν είναι αντί¬ 
θετα, μεταξύ άλλων προς την αρχή του άρθρου 16 πα¬ 
ράγραφος 3 της Οδηγίας 83/349 ΕΟΚ. 

β) Η παράγραφος 3 του άρθρου 16 της Οδηγίας 83/349 
ενσωματώθηκε στο Ελληνικό Δίκαιο με τη διάταξη της 
παραγράφου 3 του άρθρου 100 του ν. 2190/1920 (βλέπε 
ανωτέρω). 

γ) Με τον κανονισμό 2238/2004 (ΕΕ 1394/2004) της 
Επιτροπής υιοθετήθηκε το ΔΑΠ 27 «Ενοποιημένες και 
Ιδιαίτερες Οικονομικές Καταστάσεις». 

Με βάση τα ανωτέρω προκύπτει το συμπέρασμα ότι 
τα προβλεπόμενα από το ΔΑΠ 27 είναι σύμφωνα με τις 
αρχές που καθορίζονται στο άρθρο 16 παράγραφος 


1 της Οδηγίας 83/349 ΕΟΚ και κατά συνέπεια και με 
τη σχετική εθνική (Ελληνική) διάταξη του άρθρου 100 
παράγραφος 3 του ν. 2190/1920. 

Στην παράγραφο 30 του ΔΑΠ 27 καθορίζεται ρητά ότι 
τα έσοδα και οι δαπάνες της θυγατρικής συμπεριλαμ- 
βάνονται στις ενοποιημένες οικονομικές καταστάσεις 
από την ημερομηνία της απόκτησής της. 

Κατά συνέπεια, τα αναφερόμενα στην παράγραφο 30 
του ΔΑΠ 27 συνιστούν έμμεσα ερμηνεία της διάταξης 
της παραγράφου 3 του άρθρου 16 της Οδηγίας 83/349 
και της σχετικής διάταξης της παραγράφου 3 του άρ¬ 
θρου 100 του ν. 2190/1920 με το οποίο εναρμονίστηκε η 
Ελληνική νομοθεσία με τη σχετική διάταξη της Οδηγίας 
83/349. 

Οδηγός Πρακτικής Εφαρμογής 

Για την καλύτερη κατανόηση του θέματος παραθέ¬ 
τουμε το παρακάτω απλοποιημένο παράδειγμα. 

Στις 30.09.2003 η εταιρεία Μ, με μόνα στοιχεία του 
ισολογισμού της το μετοχικό της κεφάλαιο και τα διαθέ¬ 
σιμό της (ανερχόμενα σε 6.000 νομισματικές μονάδες), 
αγοράζει μετρητοίς το 100% των μετοχών της εταιρείας 
Θ έναντι 6.000. Καθ’ υπόθεση η εταιρεία Μ δεν είχε κα¬ 
μία άλλη συναλλαγή (έσοδα, έξοδα, κ.λπ.) στη διάρκεια 
της χρήσης 2003 και κανένα άλλο στοιχείο ενεργητικού 
ή υποχρεώσεων. Οι οικονομικές καταστάσεις της Θ την 
30.09.2003 που έγινε η εξαγορά είχαν ως εξής. 


Στοιχεία ενεργητικού 

10.250 

Μετοχικό Κεφάλαιο 

2.000 

Κέρδη εις νέον έως 31.12.2002 

3.000 

Κέρδη εις νέον 01.01-30.09.2003 

450 

Υποχρεώσεις 

4.800 

10.250 

Έσοδα 

800 

Έξοδα 

(3501 

Καθαρό κέρδος περιόδου 1.1. - 30.9.2003 

450 

Από τα παραπάνω προκύπτει ότι η Μ 

αγόρασε τα 


καθαρά στοιχεία ενεργητικού της Θ η λογιστική αξία 
των οποίων είναι 5.450 (10.250 - 4.800). Αν υποθέσουμε 
ότι η εύλογη αξία των στοιχείων αυτών είναι 5.700, 
προκύπτει υπεραξία 300 (6.000 - 5.700). 

Το σύνολο της λογιστικής καθαρής θέσης της Θ στις 
30.09.2003 είναι 5.450 (2.000+3.000+450). 

Περαιτέρω, ας υποθέσουμε ότι οι οικονομικές κα¬ 
ταστάσεις της Θ στις 31.12.2003 διαμορφώθηκαν ως 


εξής: 

Στοιχεία ενεργητικού 10.400 


Μετοχικό κεφάλαιο 2.000 

Κέρδη εις νέον έως 31.12.2002 3.000 

Κέρδη εις νέον 2003 600 

Υποχρεώσεις 4.800 

10.400 

Έσοδα (800 για την περίοδο μέχρι 30.9. 

+300 για την περίοδο 1.10. - 31.12.) 1Ί00 

Έξοδα (350 για την περίοδο μέχρι 30.9. 

+150 για την περίοδο 1.10. - 31.12) (500) 

Καθαρό κέρδος περιόδου 1.1. - 31.12.2003 600 

Με βάση τα δεδομένα της εξαγοράς στις 30.9.2003, η 
αρχική εγγραφή ενοποίησης θα είναι η εξής: 


Μετοχικό Κεφάλαιο 

2.000 

Κέρδη εις νέον 

3.450 

Καθαρα στοιχεία ενεργητικού 1 250 

Υπεραξία 

300 


Συμμετοχή σε Θ (κόστος) 6.000 

Οι ενοποιημένες 

Οικονομικές Καταστάσεις της 


31.12.2003 θα έχουν ως εξής: 


Στοιχεία ενεργητικού (10.400+250 2 ) 

10.650 

Υπεραξία 

300 

10.950 

Μετοχικό Κεφάλαιο 

6.000 

Κέρδη εις νέον 

150 

Υποχρεώσεις 

4.800 

10.950 

Τα ενοποιημένα αποτελέσματα της Μ την 31.12.2003 
θα είναι: 

Έσοδα 

300 

Έξοδα 

(150) 

150 


Ο Πίνακας Μεταβολών Καθαρής Θέσης της Μ στις 
31.12.2003 θα είναι ο εξής: 

Υπόλοιπο κερδών εις νέο 1.1.2003 0 

Αποτέλεσμα 1.1.2003 έως 31.12.2003 150 

Κέρδη εις νέο 31.12.2003 150 

Σημείωση 

Έγινε η υπόθεση ότι η Θ συνέταξε την 30.9. ισολο¬ 
γισμό για να απεικονισθεί ορθά η αγορά και συνεπώς 
προσδιορίσθηκε και το αποτέλεσμα μέχρι εκείνη την 
ημερομηνία. Για λόγους απλοποίησης τα έσοδα, έξοδα 
και το αποτέλεσμα της περιόδου 1.10. - 31.12. θα μπορού¬ 
σε να υπολογισθεί με δωδεκατημόρια εφόσον όμως δεν 
υπάρχει σημαντική εποχικότητα ή έκτακτα γεγονότα. 

Ο Πρόεδρος του Σ.ΛΟ.Τ. 

ΚΩΝΣΤΑΝΤΙΝΟΣ ΠΑΠΑΘΑΝΑΣΙΟΥ 
Τα μέλη του Σ.ΛΟ.Τ. 

ΠΑΝΑΓΙΩΤΗΣ ΒΡΟΥΣΤΟΥΡΗΣ ΝΙΚΟΛΑΟΣ ΗΡΕΙΩΤΗΣ 
ΚΩΝΣΤΑΝΤΙΝΟΣ ΚΑΡΑΜΑΝΗΣ ΝΙΚΗΤΑΣ ΝΙΑΡΧΟΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 2005 
Ο Πρόεδρος της ΕΛΤΕ 
ΠΑΝΑΓΙΩΤΗΣ Δ. ΖΑΦΕΙΡΟΠΟΥΛΟΣ 


1 Ο λογαριασμός αυτός αναλύεται στα συγκεκριμένα στοιχεία ενεργητικού και υποχρεώσεων για τα οποία υπάρχουν διαφορές 
μεταξύ λογιστικής αξίας και εύλογης αξίας. 

2 Σημειώνεται ότι τα στοιχεία ενεργητικού της Α που αγοράστηκαν εμφανίζονται στις ενοποιημένες καταστάσεις της Β στις 
31.12.2003 με τις εύλογες αξίες αυτών, με την προϋπόθεση ότι δεν έχουν πωληθεί. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




